દરમિયાન મોટી સંખ્યામાં આવેલા રાજપૂત સમાજના લોકોએ ઇસ્કોન બ્રિજ નીચેનો ટ્રાફિક જામ કરી નાખ્યો હતો ત્યાં સુધી કે ત્યાં ચાલતી બીઆરટીએસ બસોને પણ અટકાવી દીધી હતી અને પેસેન્જરને નીચે ઉતારી દીધા હતા. ગણતરીની સંખ્યામાં હાજર પોલીસ જવાનો આ પરિસ્થિતિને કાબૂમાં કરી શકે તેવી પરિસ્થિતિમાં ન હતા. એસજી હાઇવે પર આવેલા પીવીઆર થિયેટર્સ અને મોલ પર ટોળાએ એટલી હદે હોબાળો કર્યો કે ત્યાં હાજર લોકોમાં પણ થોડા સમય માટે ગભરાટનો માહોલ પ્રસરી ગયો હતો. ત્યારબાદ કોઇ સામાન્ય માણસના સ્કૂટરને સળગાવીને પોતાનો રોષ પ્રગટ કર્યો હતો.